Distrikto Gubin

La distrikto Gubin - pole powiat gubiński - de 1945/1946 ĝis la jaro 1961 estis distrikto en la provinco Lubuŝio de Pollando. Administra centro estis la urbo Gubin. Ĝis la jaro 1945 la teritorio estis parto de la regiono Malsupra Luzacio, apartenis al Germanio kaj havis german- kaj sorablingvan loĝantaron, kiu estis forpelita ĝis la jaro 1947. Ĝin anstataŭis poloj el pli orientaj regionoj. La centra urbo ĝis tiam nomiĝis Guben, la koncerna antaŭa distrikto Landkreis Guben, pli frue Kreis Guben kaj ankoraŭ pli frue, ekde 1635 Gubenischer Kreis en la germanlingva Elektoprinclando Saksio. Fakte, kaj la urbo kaj la tuta distrikto post 1945 estis dividitaj. La urboparto okcidente de la rivero Odro plu nomiĝis Guben, nur la orienta parto pole eknomiĝis Gubin, memore al la antaŭa urbonomo en la malaltsoraba, kvankam tio ne evitis forpelon de ĉiuj sorabaj loĝantoj ĝis 1947, ĉar la komunistaj novaj regantoj de Pollando volis etne unuecan polan ŝtaton, en kiu ĉiuj antaŭaj aliaj etnoj ĝenis kaj devis esti forigitaj, ne nur germanoj, sed ankaŭ soraboj, judoj, litovoj kaj ukrainoj. Kaj la pola unuo powiat gubiński estis nur la pli granda orienta parto de la antaŭa distrikto, dum la pli eta okcidenta parto ankoraŭ plu nomiĝis "Landkreis Guben" ĝis 1950 - tiam oni konsentis ke la resta areo tro malgrandas por esti distrikto, kaj donis la areon al du najbaraj administraj distriktoj.

eta|maldekstra|360px|<center>la urbodomo de Gubin (Guben) kun la ruino de la eksa urba kirko en foto de 2013

Kategorio:Distriktoj en Lubuŝa provinco
Kategorio:Iamaj distriktoj en Pollando